|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич  |

Изх. № 03-174-1/13.02.2020г.

**ДО ОПЛ, МЕДИЦИНСКИ СПЕЦИАЛИСТИ ОТ ЗДРАВНИТЕ КАБИНЕТИ КЪМ ДЕТСКИТЕ ГРАДИНИ И ДИРЕКТОРИ НА ДЕТСКИ ГРАДИНИ**

**Относно:** Указания за прилагане на разпоредбата на чл. 4, ал. 5 от Наредба № 3 от 2007г. за здравните изисквания към детските градини

**УВАЖАЕМИ КОЛЕГИ,**

**УВАЖАЕМИ ГОСПОЖИ И ГОСПОДА ДИРЕКТОРИ,**

В изпълнение на писмо на Министерство на здравеопазването № 26-00-2291/12.02.2020г. Ви предоставям следните указания:

Разпоредбата на чл. 4, ал. 5 от Наредба № 3 от 2007г. за здравните изисквания към детските градини касае предоставянето на медицинска бележка от личния лекар за липсата на контакт със заразно болен при отсъствие на детето от детската градина за повече от 10 дни. Изискването цели опазването здравето на децата и предотвратяване възникването на инфекциозни заболявания в организирани колективи.

В разпоредбата не е посочено в какви дни се изчислява срокът, поради което докато конкретният текст бъде прецизиран и въз основа на чл. 51, ал. 1 от Закона за нормативните актове (ДВ бр. 27 от 1973г.), посоченият период следва да се тълкува като 10 неприсъствени дни, които не включват почивните и празничните дни.

**С уважение,**

